РЕПУБЛИКА СРБИЈА

НАРОДНА СКУПШТИНА

01 Број 06-2/451-21

17. новембар 2021. године

Б е о г р а д

**З А П И С Н И К**

**ШЕСТЕ СЕДНИЦЕ ДРУГОГ РЕДОВНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У 2021. ГОДИНИ,**

**ОДРЖАНЕ 9, 10, 16. И 17. НОВЕМБРА 2021. ГОДИНЕ**

Седница је почела у 10 часова и 15 минута.

Седници је председавао Ивица Дачић, председник Народне скупштине.

Народна скупштина је минутом ћутања одала пошту преминулом народном посланику и потпредседнику Народне скупштине др Муамеру Зукорлићу.

Председник је, на основу службене евиденције о присутности народних посланика, констатовао да седници присуствује 95 народних посланика, а применом електронског система за гласање утврђено је да је у сали присутно 136 народних посланика, односно да је присутна већина од укупног броја народних посланика и да постоје услови за рад Народне скупштине, у смислу члана 88. став 5. Пословника Народне скупштине.

На основу члана 287. Пословника, обавештења, односно објашњења су затражили народни посланици: Милија Милетић, заменик председника Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ - од министра заштите животне средине, Стефан Кркобабић, представник Посланичке групе ПУПС - „Три П“ - од председника Владе, Министарства грађевинарства, саобраћаја и инфраструктуре, Министарства пољопривреде, шумарства и водопривреде и Министарства финансија, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од председника Владе и Невенка Костадинова, представник Посланичке групе „Александар Вучић - за нашу децу“- од председника Владе, Министарства рударства и енергетике и Агенције за енергетику.

Према евиденцији Службе Народне скупштине, седници нису присуствовали, а нису обавестили о спречености, народни посланици: Андријана Аврамов, Загорка Алексић, Душан Бајатовић, Арђенд Бајрами, Милош Банђур, Жарко Богатиновић, др Марко Богдановић, Сандра Божић, Јелисавета Вељковић, Соња Влаховић, Никола Војиновић, Милимир Вујадиновић, Младен Грујић, Тијана Давидовац, Владимир Ђукановић, Милан Ђурица, Нинослав Ерић, Владан Заграђанин, Марко Зељуг, Крсто Јањушевић, мр Јадранка Јовановић, Александар Југовић, Рајко Капелан, Драгомир Карић, Дејан Кесар, Јован Колунџија, Маријана Крајновић, Дубравка Краљ, Сања Лакић, Јанко Лангура, Софија Максимовић, Весна Марковић, Драган Д. Марковић, Илија Матејић, Јелена Мијатовић, Марко Младеновић, Милутин Мркоњић, Оливера Недељковић, Виолета Оцокољић, проф. др Александра Павловић Марковић, Снежана Пауновић, Горан Пекарски, Мира Петровић, Милена Поповић, Мисала Праменковић, Марина Рагуш, Катарина Ракић, Живота Старчевић, Дејан Стошић, Самир Тандир, Зоран Томић, др Емеше Ури, проф. др Јахја Фехратовић, Ацо Петровић, Љиљана Кузмановић-Вујаковић, Никола Кожовић, Јелена Стевановић и Момчило Вуксановић.

\*

\* \*

Затим је народни посланик Јелена Катић, којој је потврђен мандат на Првој седници Другог редовног заседања Народне скупштине Републике Србије, одржаној 6. октобра 2021. године, сагласно члану 17. Закона о Народној скупштини, положила заклетву, након чега јој је председник честитао и пожелео успешан заједнички рад у мандатном периоду.

\* \*

\*

Народна скупштина је, већином гласова, усвојила Записник Треће седнице Другог редовног заседања Народне скупштине Републике Србије у 2021. години, одржане 19. октобра 2021. године (од 148 присутних народних посланика, 137 је гласало за, а 11 није гласало) и Записник Шесте посебне седнице Народне скупштине Републике Србије у Дванаестом сазиву, одржане 2. новембра 2021. године (од 147 присутних народних посланика, 138 је гласало за, а девет није гласало).

Затим је Народна скупштина прешла на утврђивање дневног реда.

Изјашњавајући се о предлогу за стављање на дневни ред акта по хитном поступку, Народна скупштина је прихватила предлог Одбора за финансије, републички буџет и контролу трошења јавних средстава да се, по хитном поступку, на дневни ред седнице стави тачка - Предлог одлуке о избору председника и чланова Комисије за хартије од вредности, који је поднео Народној скупштини 3. новембра 2021. године (од 147 присутних народних посланика, 138 је гласало за, а девет није гласало).

Изјашњавајући се о предлозима за допуну предложеног дневног реда, Народна скупштина није прихватила: предлог народног посланика Бојана Торбице да се дневни ред допуни тачком - Предлог одлуке о образовању Комисије за истрагу и утврђење броја жртава агресије НАТО пакта 1999. године, који су Народној скупштини поднели народни посланици Ђорђе Комленски, Маријан Ристичевић, Ана Караџић и Бојан Торбица 16. новембра 2020. године (након образложења народног посланика Бојана Торбице, од 147 присутних народних посланика, 22 су гласала за, а 125 није гласало), предлог народног посланика Шаипа Камберија да се дневни ред допуни тачком - Предлог резолуције о геноциду у Сребреници, који су Народној скупштини поднели народни посланици Енис Имамовић, Шаип Камбери, Селма Кучевић, Надије Бећири, Мирсад Хоџић и Арђенд Бајрами 9. јуна 2021. године (након образложења народног посланика Шаипа Камберија, од 149 присутних народних посланика, пет је гласало за, 16 против, а 128 није гласало), предлог народног посланика Маријана Ристичевића, да се дневни ред допуни тачком - Предлог резолуције о злочинима у и око Сребренице од 1992. до 1995. године, који је поднео Народној скупштини 17. јуна 2021. године (након образложења народног посланика Маријана Ристичевића, од 149 присутних народних посланика, 24 су гласала за, један против, а 124 нису гласала) и предлоге народног посланика Миодрага Линте да се дневни ред допуни тачкама - Предлог закона о изменама и допунама Закона о правима бораца, војних инвалида, цивилних инвалида рата и чланова њихових породица, који је поднео Народној скупштини 12. маја 2021. године (након образложења народног посланика Миодрага Линте, од 146 присутних народних посланика, девет је гласало за, а 137 није гласало) и Предлог закона о изменама и допунама Закона о избеглицама, који је поднео Народној скупштини 23. марта 2021. године (након образложења народног посланика Миодрага Линте, од 144 присутна народна посланика, седам је гласало за, а 137 није гласало).

Народна скупштина је, већином гласова (од 143 присутна народна посланика, 125 је гласало за, а 18 није гласало), прихватила предлог народног посланика др Александра Мартиновића да се обави:

**1. заједнички начелни претрес о:**

**- Предлогу закона о биоцидним производима**, који је поднела Влада (број 011-1849/21 од 22. октобра 2021. године) и

**- Предлогу закона о изменама Закона о интегрисаном спречавању и контроли загађивања животне средине**, који је поднела Влада (број 011-1850/21 од 22. октобра 2021. године);

**2. заједнички начелни и јединствени претрес о:**

**- Предлогу закона о изменама и допунама Закона о привредним друштвима**, који је поднела Влада (број 011-1800/21 од 15. октобра 2021. године),

**-** **Предлогу закона о потврђивању Измене Споразума о пољопривредним производима између Републике Србије и Краљевине Норвешке**, који је поднела Влада (број 011-1847/21 од 22. октобра 2021. године),

**- Предлогу одлуке о избору два члана Републичке комисије за заштиту права у поступцима јавних набавки**, који је поднео Одбор за финансије, републички буџет и контролу трошења јавних средстава (број 02-1315/21 од 19. октобра 2021. године) и

**- Предлогу одлуке о избору председника и чланова Комисије за хартије од вредности**, који је поднео Одбор за финансије, републички буџет и контролу трошења јавних средстава (број 02-1939/21 од 3. новембра 2021. године);

**3. заједнички јединствени претрес о:**

**- Предлогу закона о потврђивању Споразума о сарадњи у заштити од катастрофа на Западном Балкану**, који је поднела Влада (број 011-1846/21 од 22. октобра 2021. године) и

**-** **Предлогу закона о потврђивању Споразума о узајамном признавању и замени возачких дозвола између Владе Републике Србије и Владе Народне Републике Кине**, који је поднела Влада (број 011-1845/21 од 22. октобра 2021. године);

**4. заједнички јединствени претрес о:**

**- Предлогу одлуке о престанку функције јавног тужиоца у Основном јавном тужилаштву у Куршумлији**,који је поднео Одбор за правосуђе, државну управу и локалну самоуправу (број 118-1569/21 од 13. октобра 2021. године),

**- Предлогу одлуке о избору председника судова**,који је поднео Високи савет судства (број 119-1836/21 од 20. октобра 2021. године) и

**- Предлогу одлуке о избору судије који се први пут бира на судијску функцију**, који је поднео Високи савет судства (број 119-1835/21 од 20. октобра 2021. године).

Народна скупштина је, већином гласова (од 143 присутна народна посланика, 124 су гласала за, а 19 није гласало), утврдила дневни ред Шесте седнице Другог редовног заседања Народне скупштине Републике Србије у 2021. години, у целини.

**Тако утврђен дневни ред је следећи:**

**1. Предлог закона о биоцидним производима**, који је поднела Влада (број 011-1849/21 од 22. октобра 2021. године)

**2. Предлог закона о изменама Закона о интегрисаном спречавању и контроли загађивања животне средине**, који је поднела Влада (број 011-1850/21 од 22. октобра 2021. године)

**3.** **Предлог закона о изменама и допунама Закона о привредним друштвима**, који је поднела Влада (број 011-1800/21 од 15. октобра 2021. године)

**4.** **Предлог закона о потврђивању Измене Споразума о пољопривредним производима између Републике Србије и Краљевине Норвешке**, који је поднела Влада (број 011-1847/21 од 22. октобра 2021. године)

**5.** **Предлог закона о потврђивању Споразума о сарадњи у заштити од катастрофа на Западном Балкану**, који је поднела Влада (број 011-1846/21 од 22. октобра 2021. године)

**6.** **Предлог закона о потврђивању Споразума о узајамном признавању и замени возачких дозвола између Владе Републике Србије и Владе Народне Републике Кине**, који је поднела Влада (број 011-1845/21 од 22. октобра 2021. године)

**7.** **Предлог одлуке о престанку функције јавног тужиоца у Основном јавном тужилаштву у Куршумлији**, који је поднео Одбор за правосуђе, државну управу и локалну самоуправу (број 118-1569/21 од 13. октобра 2021. године)

**8.** **Предлог одлуке о избору председника судова**, који је поднео Високи савет судства (број 119-1836/21 од 20. октобра 2021. године)

**9.** **Предлог одлуке о избору судије који се први пут бира на судијску функцију**, који је поднео Високи савет судства (број 119-1835/21 од 20. октобра 2021. године)

**10. Предлог одлуке о избору два члана Републичке комисије за заштиту права у поступцима јавних набавки**, који је поднео Одбор за финансије, републички буџет и контролу трошења јавних средстава (број 02-1315/21 од 19. октобра 2021. године)

**11.** **Предлог одлуке о избору председника и чланова Комисије за хартије од вредности**, који је поднео Одбор за финансије, републички буџет и контролу трошења јавних средстава (број 02-1939/21 од 3. новембра 2021. године).

Председавајући др Владимир Орлић, потпредседник Народне скупштине је, сагласно члану 90. став 1. Пословника Народне скупштине, обавестио да су позвани да седници присуствују: Ирена Вујовић, министар заштите животне средине, Јелена Танасковић и Александар Дујановић, државни секретари у Министарству заштите животне средине, Александра Имширагић Ђурић, вршилац дужности помоћника министра заштите животне средине, Биљана Миленковић, шеф Одсека за управљање биоцидним производима и Сара Павков, шеф Кабинета министра заштите животне средине.

Затим је Народна скупштина прешла на рад по утврђеном дневном реду седнице, односно на заједнички начелни претрес о 1. и 2. тачки дневног реда.

Председавајући др Владимир Орлић, потпредседник Народне скупштине, сагласно члану 157. став 2. Пословника, отворио је заједнички начелни претрес о:

**- Предлогу закона о биоцидним производима** и

**- Предлогу закона о изменама Закона о интегрисаном спречавању и контроли загађивања животне средине.**

Уводно излагање о предлозима закона поднела је представник предлагача Ирена Вујовић, министар заштите животне средине.

У заједничком начелном претресу, учествовали су народни посланици: Јелена Жарић Ковачевић, известилац Одбора за уставна питања и законодавство, проф. др Љубинко Ракоњац, известилац Одбора за заштиту животне средине, Елвира Ковач, известилац Одбора за европске интеграције, Милија Милетић, заменик председника Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Јасмина Каранац, представник Посланичке групе Социјалдемократска партија Србије, Марија Јевђић, представник Посланичке групе ЈЕДИНСТВЕНА СРБИЈА (ЈС), Арпад Фремонд, представник Посланичке групе САВЕЗ ВОЈВОЂАНСКИХ МАЂАРА, хаџи Милорад Стошић, председник Посланичке групе ПУПС - „Три П“, проф. др Љубинко Ракоњац, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС) и Маријан Ристичевић, представник Посланичке групе „Александар Вучић - за нашу децу“, после чијег излагања је председавајући Стефан Кркобабић, потпредседник Народне скупштине, сагласно члану 27. и члану 87. ст. 2. и 3. Пословника, продужио рад седнице Народне скупштине и после 18,00 часова и одредио паузу до 14,00 часова.

Након паузе, седница је настављена у 14,00 часова.

У наставку заједничког начелног претреса учествовали су народни посланици: Милија Милетић (након чијег излагања се за реч јавила министар Ирена Вујовић, којој је реплицирао народни посланик Милија Милетић), Владан Глишић (након чијег излагања је народни посланик Верољуб Арсић указао на повреду Пословника не наводећи члан Пословника на који се повреда односи), проф. др Марко Атлагић, Данијела Вељовић, Ненад Филиповић, Стефан Кркобабић, др Весна Ивковић, Верољуб Арсић, др Нина Павићевић, Миланка Јевтовић Вукојичић, Радован Арежина, Виктор Јевтовић, Ана Белоица, Весна Кришанов, Оља Петровић, Адам Шукало, Стефан Србљановић, др Угљеша Мрдић, Иван Рибаћ, Србислав Филиповић, Гојко Палалић, Душан Радојевић, Александар Мирковић и Душан Марић.

Затим је председавајући др Владимир Орлић, потпредседник Народне скупштине закључио заједнички начелни претрес о предлозима закона из тачака 1. и 2. дневног реда.

Првог дана рада, седница је завршена у 18,00 часова.

**Други дан рада – 10. новембар 2021. године**

Седница је почела у 10 часова и 20 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствујe 70 народних посланика, а применом електронског система за гласање утврђено је да је у сали присутно 108 народних посланика и да постоје услови за рад Народне скупштине.

Председник је обавестио да су спречени да седници присуствују народни посланици Маријан Ристичевић и проф. др Жарко Обрадовић.

Према евиденцији Службе Народне скупштине, седници нису присуствовали, а нису обавестили о спречености, народни посланици: Андријана Аврамов, Загорка Алексић, Душан Бајатовић, Арђенд Бајрами, Надије Бећири, др Марко Богдановић, Сандра Божић, Јосип Броз, Јелисавета Вељковић, Данијела Вељовић, Соња Влаховић, Никола Војиновић, Тијана Давидовац, Владимир Ђукановић, Милан Ђурица, Нинослав Ерић, Владан Заграђанин, Марко Зељуг, Крсто Јањушевић, мр Јадранка Јовановић, Никола Јоловић, Шаип Камбери, Рајко Капелан, Драгомир Карић, Дејан Кесар, Горан Ковачевић, Јован Колунџија, Ђорђе Комленски, Маријана Крајновић, Дубравка Краљ, Јанко Лангура, Миодраг Линта, Наташа Љубишић, Софија Максимовић, Владица Маричић, Драган Д. Марковић, Илија Матејић, Рајка Матовић, Јелена Мијатовић, Марко Младеновић, Милутин Мркоњић, Оливера Недељковић, Весна Недовић, Слађана Николић, Виолета Оцокољић, проф. др Александра Павловић Марковић, Биљана Пантић Пиља, Снежана Пауновић, Горан Пекарски, Мира Петровић, Оливера Пешић, Ивана Поповић, Милена Поповић, Мисала Праменковић, Марина Рагуш, Катарина Ракић, проф. др Љубинко Ракоњац, Весна Ранковић, Бранимир Спасић, Живота Старчевић, Дејан Стошић, Самир Тандир, проф. др Горан Тасић, Смиља Тишма, Зоран Томић, др Емеше Ури, Милан Урошевић, проф. др Јахја Фехратовић, Србислав Филиповић, Александар Чотрић, Адам Шукало, Ацо Петровић, Љиљана Кузмановић - Вујаковић, Никола Кожовић, Јелена Стевановић, мр Дејан Раденковић, Јелена Катић и Момчило Вуксановић.

Председник је, сагласно члану 90. став 1. Пословника Народне скупштине, обавестио да су позвани да седници присуствују: Анђелка Атанасковић, министар привреде, Синиша Мали, министар финансија, Гордана Чомић, министар за људска и мањинска права и друштвени дијалог, Данијела Вазура, државни секретар у Министарству финансија, Душан Вучковић, помоћник министра привреде, Татјана Станић, виши саветник у Министарству финансија, Јелица Трнинић Шишовић, начелник Одељења, Сандра Тасић, шеф Одсека у Министарству привреде и Миладин Маглов, регистратор Регистра привредних субјеката у Агенцији за привредне регистре.

Затим је Народна скупштина наставила рад и прешла на заједнички начелни и јединствени претрес о предлозима аката из тачака 3, 4, 10. и 11. дневног реда.

Председник је, сагласно члану 157. став 1, члану 170. став 1. и члану 192. став 3, а сходно члану 157. став 2. Пословника, отворио заједнички начелни и јединствени претрес o:

**- Предлогу закона о изменама и допунама Закона о привредним друштвима,**

**- Предлогу закона о потврђивању Измене Споразума о пољопривредним производима између Републике Србије и Краљевине Норвешке,**

**- Предлогу одлуке о избору два члана Републичке комисије за заштиту права у поступцима јавних набавки и**

**- Предлогу одлуке о избору председника и чланова Комисије за хартије од вредности.**

Предлоге аката образложиле су представници предлагача Гордана Чомић, министар за људска и мањинска права и друштвени дијалог и др Александра Томић, председник Одбора за финансије, републички буџет и контролу трошења јавних средстава.

У заједничком начелном и јединственом претресу учествовали су народни посланици: Елвира Ковач, известилац Одбора за европске интеграције, Верољуб Арсић, известилац Одбора за привреду, регионални развој, трговину, туризам и енергетику (након чега је председавајућа Марија Јевђић, потпредседник Народне скупштине, сагласно члану 27. и члану 87. ст. 2. и 3. Пословника, продужила рад седнице Народне скупштине и после 18,00 часова), Милија Милетић, заменик председника Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Војислав Вујић, представник Посланичке групе ЈЕДИНСТВЕНА СРБИЈА (ЈС), Бранимир Јовановић, председник Посланичке групе Социјалдемократска партија Србије, Даниел Ђивановић, представник Посланичке групе САВЕЗ ВОЈВОЂАНСКИХ МАЂАРА, хаџи Милорад Стошић, председник Посланичке групе ПУПС - „Три П“, Угљеша Марковић, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС), проф. др Владимир Маринковић, представник Посланичке групе „Александар Вучић - за нашу децу“ (након чијег излагања се за реч јавила министар Гордана Чомић), Милија Милетић, Владан Глишић (затим су међусобне реплике, у више наврата, разменили народни посланици проф. др Владимир Маринковић и Владан Глишић) и Небојша Бакарец (након чега је председавајући Радован Тврдишић, потпредседник Народне скупштине одредио паузу од једног часа).

Након паузе, седница је настављена у 15,00 часова.

У наставку заједничког начелног и јединственог претреса учествовали су народни посланици: Самира Ћосовић, Славенко Унковић, Розалија Екрес, Стефан Кркобабић, Адријана Пуповац, Дијана Радовић, Мирела Раденковић, Верољуб Арсић, Ивана Николић, Александар Марковић, Милица Дачић, Милош Банђур, Александар Мирковић, Виктор Јевтовић, Лав-Григорије Пајкић, проф. др Марко Атлагић и Младен Бошковић.

Затим је председавајући, сагласно члану 98. став 4. Пословника, закључио заједнички начелни и јединствени претрес о предлозима аката из тачака 3, 4, 10. и 11. дневног реда.

Другог дана рада, седница је завршена у 18,00 часова.

**Трећи дан рада – 16. новембар 2021. године**

Седница је почела у 10 часова и 20 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствујe 75 народних посланика, а применом електронског система за гласање утврђено је да је у сали присутно 128 народних посланика и да постоје услови за рад Народне скупштине.

На основу члана 287. Пословника, обавештења, односно објашњења су затражили народни посланици: проф. др Јахја Фехратовић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Енис Имамовић, заменик председника Посланичке групе УЈЕДИЊЕНА ДОЛИНА - СДА САНЏАКА - од Републичког јавног тужилаштва и начелника београдске полиције, Јасмина Каранац, представник Посланичке групе Социјалдемократска партија Србије - од Министарства грађевинарства, саобраћаја и инфраструктуре, Золтан Пек, представник Посланичке групе САВЕЗ ВОЈВОЂАНСКИХ МАЂАРА - од министра пољопривреде, шумарства и водопривреде, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од председника Владе и проф. др Љубиша Стојмировић, представник Посланичке групе „Александар Вучић - за нашу децу“ - од Народне банке Србије до најнижих организационих јединица.

Према евиденцији Службе Народне скупштине, седници нису присуствовали, а нису обавестили о спречености, народни посланици: Загорка Алексић, Душан Бајатовић, Арђенд Бајрами, мр Игор Бечић, Жарко Богатиновић, др Марко Богдановић, Јелисавета Вељковић, Соња Влаховић, Никола Војиновић, Младен Грујић, Владимир Ђукановић, Милан Ђурица, Нинослав Ерић, Владан Заграђанин, Марко Зељуг, Биљана Јаковљевић, Крсто Јањушевић, доц. др Михаило Јокић, Драгомир Карић, Дејан Кесар, Јован Колунџија, Маријана Крајновић, Стефан Кркобабић, др Дарко Лакетић, Миодраг Линта, Владица Маричић, Рајка Матовић, Јелена Мијатовић, Наташа Михаиловић-Вацић, Марко Младеновић, Милутин Мркоњић, Оливера Недељковић, Слађана Николић, проф. др Жарко Обрадовић, Биљана Пантић Пиља, др Балинт Пастор, Мира Петровић, Снежана Петровић, Тамара Пилиповић, Ивана Поповић, Милена Поповић, Мисала Праменковић, Марина Рагуш, Катарина Ракић, Весна Ранковић, Бранимир Спасић, хаџи Милорад Стошић, проф. др Горан Тасић, Смиља Тишма, Тома Фила, Србислав Филиповић, Александар Чотрић, Драган Шормаз, Ацо Петровић, Љиљана Кузмановић-Вујаковић, Мина Китановић, Никола Кожовић, Јелена Стевановић, мр Дејан Раденковић и Момчило Вуксановић.

Председник је, сагласно члану 90. став 1. Пословника Народне скупштине, обавестио да су позвани да седници присуствују Александар Вулин, министар унутрашњих послова и Зоран Лазић, секретар Министарства унутрашњих послова.

Затим је Народна скупштина наставила рад и прешла на заједнички јединствени претрес о предлозима закона из тачака 5. и 6. дневног реда.

Председник је, сагласно члану 170. став 1, а сходно члану 157. став 2. Пословника Народне скупштине, **отворио заједнички јединствени претрес о**:

**- Предлогу закона о потврђивању Споразума о сарадњи у заштити од катастрофа на Западном Балкану** **и**

**-** **Предлогу закона о потврђивању Споразума о узајамном признавању и замени возачких дозвола између Владе Републике Србије и Владе Народне Републике Кине**.

Уводно излагање о предлозима закона поднео је представник предлагача Александар Вулин, министар унутрашњих послова.

У заједничком јединственом претресу учествовали су народни посланици: Александар Марковић, известилац Одбора за одбрану и унутрашње послове, Самир Тандир, председник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ (поводом чијег излагања се за реч јавио министар Александар Вулин, а реплицирао му је народни посланик Самир Тандир), Живота Старчевић, заменик председника Посланичке групе ЈЕДИНСТВЕНА СРБИЈА (ЈС) (реплицирао му је народни посланик Самир Тандир), Александар Мирковић, представник Посланичке групе „Александар Вучић - за нашу децу“ (поводом чијег излагања се за реч јавио министар Александар Вулин), Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС), др Муамер Бачевац, представник Посланичке групе Социјалдемократска партија Србије, Милија Милетић, Владан Глишић (након чијег излагања су се за реч и реплику наизменично јављали министар Александар Вулин и народни посланици Александар Мирковић и Владан Глишић), Маријан Ристичевић, Јасмина Каранац и Марија Јевђић, после чега је председавајући Радован Тврдишић, потпредседник Народне скупштине, сагласно члану 27. и члану 87. ст. 2. и 3. Пословника, продужио рад седнице Народне скупштине и после 18,00 часова и одредио паузу до 15 часова и 5 минута.

Након паузе, седница је настављена у 15 часова и 5 минута.

У наставку заједничког јединственог претреса учествовали су народни посланици: Звонимир Стевић, проф. др Владимир Маринковић, Сања Јефић Бранковић (након чијег излагања је народни посланик Миленко Јованов указао на повреду члана 106. став 2. Пословника), др Нина Павићевић, Милош Терзић, Верољуб Арсић (поводом чијег излагања се за реч јавио министар Александар Вулин), Зоран Томић, Марија Тодоровић, др Борис Бурсаћ, Весна Кнежевић, доц. др Илија Животић, Ана Караџић, Бојан Торбица, Адријана Пуповац, Лука Кебара и Милија Милетић, заменик председника Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ (након чијег излагања се за реч јавио министар Александар Вулин).

Затим је председавајући др Владимир Орлић, потпредседник Народне скупштине закључио заједнички јединствени претрес о предлозима закона из тачака 5. и 6. дневног реда.

Трећег дана рада, седница је завршена у 17 часова и 55 минута.

**Четврти дан рада – 17. новембар 2021. године**

Седница је почела у 10 часова и 20 минута.

Седници је председавао др Владимир Орлић, потпредседник Народне скупштине.

Председавајући је, на основу службене евиденције о присутности народних посланика, констатовао да седници присуствује 75 народних посланика, а применом електронског система за гласање утврђено је да је у сали присутно 87 народних посланика и да постоје услови за рад Народне скупштине.

Према евиденцији Службе Народне скупштине, седници нису присуствовали, а нису обавестили о спречености, народни посланици: Андријана Аврамов, Загорка Алексић, Душан Бајатовић, Арђенд Бајрами, Надије Бећири, др Марко Богдановић, Јелисавета Вељковић, Соња Влаховић, Младен Грујић, Владимир Ђукановић, Милан Ђурица, Нинослав Ерић, Владан Заграђанин, Марко Зељуг, Биљана Јаковљевић, Крсто Јањушевић, Шаип Камбери, Ана Караџић, Драгомир Карић, Јован Колунџија, мр Ђорђе Косанић, Маријана Крајновић, Стефан Кркобабић, Софија Максимовић, Владица Маричић, Драган Д. Марковић, Рајка Матовић, Јелена Мијатовић, Наташа Михаиловић-Вацић, Милутин Мркоњић, Оливера Недељковић, Слађана Николић, др Балинт Пастор, Мира Петровић, Тамара Пилиповић, Милена Поповић, Катарина Ракић, Бранимир Спасић, Живота Старчевић, Смиља Тишма, Славенко Унковић, Ненад Филиповић, Арпад Фремонд, Ана Чарапић, Александар Чотрић, Драган Шормаз, Ацо Петровић, Љиљана Кузмановић-Вујаковић, Војислав Вујић, Никола Кожовић, Јелена Стевановић, мр Дејан Раденковић и Момчило Вуксановић.

Председавајући је, сагласно члану 90. став 1. Пословника Народне скупштине, обавестио да су позвани да седници присуствују Вукица Кужић, Снежана Бјелогрлић и Жак Павловић, изборни чланови Високог савета судства из реда судија.

Затим је Народна скупштина наставила рад и прешла на заједнички јединствени претрес о предлозима одлука из тачака 7, 8. и 9. дневног реда.

Председавајући др Владимир Орлић, потпредседник Народне скупштине је, сагласно члановима 192. став 3, 201. и 202, а сходно члану 157. став 2. Пословника, отворио **заједнички јединствени претрес о:**

**- Предлогу одлуке о престанку функције јавног тужиоца у Основном јавном тужилаштву у Куршумлији,**

**- Предлогу одлуке о избору председника судова и**

**- Предлогу одлуке о избору судије који се први пут бира на судијску функцију.**

Предлоге одлука образложили су представници предлагача Снежана Бјелогрлић, изборни члан Високог савета судства из реда судија и народни посланик Ђорђе Дабић, известилац Одбора за правосуђе, државну управу и локалну самоуправу, члан Одбора.

У заједничком јединственом претресу, учествовали су народни посланици: Самир Тандир, председник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Сања Јефић Бранковић, представник Посланичке групе Социјалдемократска партија Србије (након чијег излагања је председавајућа Елвира Ковач, потпредседник Народне скупштине поздравила учеснике 101. РОЗ-РОТ семинара Парламентарне скупштине НАТО-а, који су пратили део седнице са галерије Велике сале Дома Народне скупштине), Тома Фила, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС) (поводом чијег излагања се за реч јавила представник предлагача Снежана Бјелогрлић), Дејан Кесар, представник Посланичке групе „Александар Вучић - за нашу децу“, Мисала Праменковић, Владан Глишић (након чијег излагања су узајамно реплицирали народни посланици Дејан Кесар и Владан Глишић), Небојша Бакарец, Данијела Вељовић, Дубравка Краљ, проф. др Марко Атлагић, Ђорђе Комленски и Маријан Ристичевић.

Затим је председавајући др Владимир Орлић, потпредседник Народне скупштине, закључио заједнички јединствени претрес о предлозима одлука из тачака 7, 8. и 9. дневног реда и одредио паузу до 15,00 часова.

Након паузе, седница је настављена у 15 часова и 10 минута.

Председавајући је, сагласно члану 90. став 1. Пословника Народне скупштине, обавестио да су позвани да седници присуствују: Ирена Вујовић, министар заштите животне средине, Јелена Танасковић и Александар Дујановић, државни секретари у Министарству заштите животне средине, Александра Имширагић Ђурић, вршилац дужности помоћника министра заштите животне средине и Сара Павков, шеф Кабинета министра заштите животне средине.

Затим је Народна скупштина прешла **на претрес у појединостима о 1. тачки дневног реда – ПРЕДЛОГУ ЗАКОНА О БИОЦИДНИМ ПРОИЗВОДИМА.**

Председавајући др Владимир Орлић, потпредседник Народне скупштине, сагласно члану 157. став 3. Пословника, oтворио је претрес Предлога закона у појединостима.

Саставни део Предлога закона постао је Амандман на члан 66. који је поднео народни посланик Гојко Палалић.

У претресу о Амандману на члан 66, који је поднео народни посланик Гојко Палалић, учествовали су народни посланици: Виктор Јевтовић, Србислав Филиповић, др Угљеша Мрдић, Иван Рибаћ, Томислав Јанковић, доц. др Михаило Јокић, Милија Милетић, Милош Банђур, Милимир Вујадиновић, Дејан Кесар и Адам Шукало.

Затим је председавајући закључио претрес Предлога закона у појединостима и обавестио да ће Народна скупштина у Дану за гласање одлучивати о Предлогу закона.

Председавајући је, сагласно члану 87. став 5. Пословника Народне скупштине, одредио среду, 17. новембар 2021. године, са почетком у 17 часова и 30 минута, као Дан за гласање о тачкама дневног реда Шесте седнице Другог редовног заседања Народне скупштине Републике Србије у 2021. години.

Применом електронског система за гласање, у 17 часова и 40 минута, утврђено је да је у сали присутно 170 народних посланика, односно да је присутна већина од укупног броја народних посланика и да постоје услови за одлучивање.

Пре преласка на одлучивање председник је поздравио Делегацију Санкт Петерсбурга и то губернатора Санкт Петерсбурга Александра Димитријевича Беглова, председника Скупштине Санкт Петерсбурга Александра Белског, потпредседника Руске думе Александра Бабакоа и владику, односно епископа Кронштантског Назарија, која се налази у посети Граду Београду, а такође је поздравио и градоначелника Града Београда Зорана Радојичића, председника Скупштине града Београда Николу Никодијевића и заменика градоначелника Града Београда Горана Весића, који су пратили део седнице са галерије Велике сале Дома Народне скупштине.

Затим је Народна скупштина прешла на одлучивање.

**1. тачка дневног реда – ПРЕДЛОГ ЗАКОНА О БИОЦИДНИМ ПРОИЗВОДИМА**

Пошто је Народна скупштина обавила претрес Предлога закона у начелу и у појединостима, а с обзиром на то да је саставни део Предлога закона постао Амандман на члан 66. народног посланика Гојка Палалића, Народна скупштина је, сагласно члану 160. став 3. Пословника, одлучивала само о Предлогу закона у целини.

Народна скупштина је, већином гласова (од 181 присутног народног посланика, 178 је гласало за, а три нису гласала), усвојила Предлог закона о биоцидним производима, у целини.

**2. тачка дневног реда – ПРЕДЛОГ ЗАКОНА О ИЗМЕНАМА ЗАКОНА О ИНТЕГРИСАНОМ СПРЕЧАВАЊУ И КОНТРОЛИ ЗАГАЂИВАЊА ЖИВОТНЕ СРЕДИНЕ**

Пошто је Народна скупштина обавила начелни претрес о предлозима закона из тачака 2. и 3. дневног реда, а с обзиром на то да на предлоге закона нису поднети амандмани Народна скупштина је, сагласно члану 160. став 3. Пословника, одлучивала само о предлозима закона у целини.

Народна скупштина је, једногласно (од 181 присутног народног посланика, 181 је гласао за), усвојила Предлог закона о изменама Закона о интегрисаном спречавању и контроли загађивања животне средине, у целини.

**3. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ПРИВРЕДНИМ ДРУШТВИМА**

Народна скупштина је, већином гласова (од 181 присутног народног посланика, 180 је гласало за, а један није гласао), усвојила Предлог закона о изменама и допунама Закона о привредним друштвима, у целини.

**4. тачка дневног реда – ПРЕДЛОГ ЗАКОНА О ПОТВРЂИВАЊУ ИЗМЕНЕ СПОРАЗУМА О ПОЉОПРИВРЕДНИМ ПРОИЗВОДИМА ИЗМЕЂУ РЕПУБЛИКЕ СРБИЈЕ И КРАЉЕВИНЕ НОРВЕШКЕ**

Народна скупштина је, већином гласова свих народних посланика (од 181 присутног народног посланика, 181 је гласао за), усвојила Предлог закона о потврђивању Измене Споразума о пољопривредним производима између Републике Србије и Краљевине Норвешке, у целини.

**5. тачка дневног реда – ПРЕДЛОГ ЗАКОНА О ПОТВРЂИВАЊУ СПОРАЗУМА О САРАДЊИ У ЗАШТИТИ ОД КАТАСТРОФА НА ЗАПАДНОМ БАЛКАНУ**

Народна скупштина је, већином гласова свих народних посланика (од 181 присутног народног посланика, 181 је гласао за), усвојила Предлог закона о потврђивању Споразума о сарадњи у заштити од катастрофа на Западном Балкану, у целини.

**6. тачка дневног реда – ПРЕДЛОГ ЗАКОНА О ПОТВРЂИВАЊУ СПОРАЗУМА О УЗАЈАМНОМ ПРИЗНАВАЊУ И ЗАМЕНИ ВОЗАЧКИХ ДОЗВОЛА ИЗМЕЂУ ВЛАДЕ РЕПУБЛИКЕ СРБИЈЕ И ВЛАДЕ НАРОДНЕ РЕПУБЛИКЕ КИНЕ**

Народна скупштина је, већином гласова свих народних посланика (од 181 присутног народног посланика, 181 је гласао за), усвојила Предлог закона о потврђивању Споразума о узајамном признавању и замени возачких дозвола између Владе Републике Србије и Владе Народне Републике Кине, у целини.

**7. тачка дневног реда – ПРЕДЛОГ ОДЛУКЕ О ПРЕСТАНКУ ФУНКЦИЈЕ ЈАВНОГ ТУЖИОЦА У ОСНОВНОМ ЈАВНОМ ТУЖИЛАШТВУ У КУРШУМЛИЈИ**

Народна скупштина је, већином гласова свих народних посланика (од 181 присутног народног посланика, 181 је гласао за), усвојила Предлог одлуке о престанку функције јавног тужиоца у Основном јавном тужилаштву у Куршумлији, у целини.

**8. тачка дневног реда – ПРЕДЛОГ ОДЛУКЕ О ИЗБОРУ ПРЕДСЕДНИКА СУДОВА**

Народна скупштина је, већином гласова свих народних посланика (од 181 присутног народног посланика, 181 је гласао за), усвојила Предлог одлуке о избору председника судова, у целини.

**9. тачка дневног реда – ПРЕДЛОГ ОДЛУКЕ О ИЗБОРУ СУДИЈЕ КОЈИ СЕ ПРВИ ПУТ БИРА НА СУДИЈСКУ ФУНКЦИЈУ**

Народна скупштина је, већином гласова свих народних посланика (од 181 присутног народног посланика, 181 је гласао за), усвојила Предлог одлуке о избору судије који се први пут бира на судијску функцију, у целини.

Затим је председник, у име народних посланика и у своје име, честитао изабраним носиоцима функција на избору и пожелео им пуно успеха у раду.

**10. тачка дневног реда – ПРЕДЛОГ ОДЛУКЕ О ИЗБОРУ ДВА ЧЛАНА РЕПУБЛИЧКЕ КОМИСИЈЕ ЗА ЗАШТИТУ ПРАВА У ПОСТУПЦИМА ЈАВНИХ НАБАВКИ**

Народна скупштина је, већином гласова свих народних посланика (од 180 присутних народних посланика, 179 је гласало за, а један није гласао), усвојила Предлог одлуке о избору два члана Републичке комисије за заштиту права у поступцима јавних набавки, у целини.

**11. тачка дневног реда – ПРЕДЛОГ ОДЛУКЕ О ИЗБОРУ ПРЕДСЕДНИКА И ЧЛАНОВА КОМИСИЈЕ ЗА ХАРТИЈЕ ОД ВРЕДНОСТИ**

Народна скупштина је, већином гласова свих народних посланика (од 180 присутних народних посланика, 180 је гласало за), усвојила Предлог одлуке о избору председника и чланова Комисије за хартије од вредности, у целини.

Затим је председник, у име народних посланика и у своје име, честитао изабраним носиоцима функција, на избору и пожелео им пуно успеха у раду.

Пошто је Народна скупштина обавила разматрање и одлучивање о свим тачкама дневног реда седнице, председник Народне скупштине је, сагласно члану 102. Пословника, закључио Шесту седницу Другог редовног заседања Народне скупштине Републике Србије у 2021. години.

Седница је закључена у 17 часова и 55 минута.

ГЕНЕРАЛНИ СЕКРЕТАР ПРЕДСЕДНИК

 Вељко Одаловић Ивица Дачић